Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 2913

e) Tudjon magyarázó szöveget alkotni a stúdiumokon megismert összefüggéseket ábrázoló ábrák, modellek segítségével a tapasztalatara építve. 2006/20/II. szám FIZIKA 6–8. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 6–8. évfolyam számára kimunkált alternatív tanterve képezte. Itt a 6–8. évfolyamra szóló Fizika tantervet közöljük. Javasolt óraszám Évfolyam 5. 6. 7. 8. Óraszám (hetente) A KÉK és a NAT 2003 viszonyának jellemzői A Fizika kerettanterv az Ember és természet műveltségi terület Fizika műveltségi részterületére terjed ki. A kerettanterv az Ember és természet műveltségi terület követelményeinek, valamint a Kerettanterv Fizika tantárgyleírásában közölt továbbhaladási feltételeknek teljesen megfelel. A Fizika kerettanterv a NAT műveltségi területek oktatásának kiemelt fejlesztési feladatok követelményei közül a Környezeti nevelés és az EU és kultúra követelményeinek teljesítésére helyezi a fő hangsúlyt. Ezen kívül segíti a Hon- és népismeret követelményeinek teljesítését, továbbá a Tanulás és a Pályaorientáció közös követelményeinek teljesítését. A kerettanterv alkalmazásához szükséges feltételek A Fizika kerettantervet matematika-fizika szakos tanári diplomával rendelkező pedagógus eredményesen taníthatja. A kerettanterv különösebb tér- és időszervezést nem igényel. A természettudományi szaktanterem és jól felszerelt fizikaszertár megléte viszont fontos feltétel. A Fizika tanulásának céljai a 6–8. évfolyamon Ismeretszerzés, -feldolgozás és -alkalmazás Váljanak képessé a tanulók arra, hogy észrevegyék a természet jelenségeit és folyamatait, tanulják meg azokat elemi szinten megfigyelni. Tanuljanak meg egyszerű megfigyeléseket, vizsgálatokat végezni. Ismerjék meg a vizsgálódásokhoz, mérésekhez szükséges eszközöket, és tanulják meg azokat balesetmentesen használni. Szerezzenek gyakorlottságot a mindennapi életben előforduló mérésekben és a hosszúság, a tömeg, a térfogat, az idő mértékegységeinek használatában. Váljanak tájékozottá a különböző tárgyak, jelenségek kvalitatív és kvantitatív jellemzőinek elemi szintű összehasonlításában. Tanulják meg összehasonlítani a szűkebb és tágabb környezetükben megnyilvánuló kölcsönhatásokat és változásokat. Szerezzenek jártasságot a jelenségek, folyamatok egy-egy körének megadott szempontú csoportosításában. Megfigyeléseiket, tapasztalataikat tanulják meg megfogalmazni és írásban rögzíteni. Vegyék észre a valóság és annak képi ábrázolása közötti kapcsolatot. Tanuljanak meg egyszerű képi és szöveges információkat értelmezni. Értsék meg az egyszerű technikai eszközök működését. Tanuljanak meg tájékozódni természettudományi lexikonokban, enciklopédiákban, képletés táblázatgyűjteményekben. Váljon a tanulók igényévé az önálló ismeretszerzés. Váljanak képessé a fizikai jelenségek, folyamatok, változások, kölcsönhatások tudatos megfigyelésére. A természet vizsgálatakor vegyék figyelembe, hogy a természet egységes egész, és csak a megismerése során tagoljuk részekre. Tanuljanak meg természettudományi vizsgálatokat, egyszerű kísérleteket önállóan megszervezni és kivitelezni. Szerezzenek jártasságot az ismeretszerzés, a vizsgálódás szempontjából lényeges és lényegtelen jellemzők, tényezők elkülönítésében. Tanulják meg megállapítani, hogy a kísérletek során az egyik tényező, mennyiség változása következtében miként változik meg a vele összefüggésben lévő másik tényező, mennyiség. Tanulják meg a megfigyelések, mérések, kísérletek során nyert adatokat áttekinthetően rendezni. Szerezzenek gyakorlottságot a tárgyak, anyagok, jelenségek, adatok osztályozásában, rendezésében. Ismerjék fel a rendszer tagjai közötti összefüggéseket. Tanulják meg a vizsgálatok, kísérletek, mérések eredményeit értelmezni, azokból következtetéseket levonni és általánosítani. Tanulják meg a vizsgálatok, kísérletek, mérések során nyert adatokat 2006/20/II. szám különféle diagramon, grafikonon ábrázolni, illetve a kész grafikonok, diagramok adatait leolvasni, értelmezni. Szerezzenek gyakorlottságot a tananyaggal kapcsolatos egyszerűbb vázlatrajzok, sematikus ábrák, kapcsolási rajzok készítésében és a kész ábrák, rajzok értelmezésében. Tanuljanak meg mindennapi természeti jelenségeket értelmezni. Tanulják meg a környezetükben előforduló gyakoribb eszközök, gépek, felszerelési tárgyak működését – szükség esetén modellek segítségével – magyarázni. Törekedjenek a környezet- és természetvédelmi problémák enyhítésére, megoldására. Ehhez használják fel a természettudományi tantárgyak tanulása során megszerzett ismereteit és képességeit. Szerezzenek gyakorlottságot a taneszközök, vizsgálati és kísérleti eszközök balesetmentes használatában. Ismerjék meg a legfontosabb szakkifejezéseket. A megfigyeléseik, vizsgálataik, kísérleteik során szerzett ismereteiket tanulják meg pontosan megfogalmazni és írásban rögzíteni. Használják az anyagok, mennyiségek konvencionális jeleit. Szerezzenek jártasságot a tananyagban szereplő SI és a gyakorlatban használt SI-n kívüli mértékegységek, azok törtrészeinek és többszöröseinek használatában. Tanulják meg önállóan használni különböző szaklexikonokat, szakszótárakat, enciklopédiákat, jegyzékeket, képlet- és táblázatgyűjteményeket, példatárakat. Értsék meg az életkoruknak megfelelő szintű természettudományi ismeretterjesztő könyvek, cikkek, rádió- és televízióadások, videofilmek információit. Tájékozódás a környezet anyagairól Ismerjék meg és ismerjék fel a tanulók a természetben és a technikai környezetben előforduló legfontosabb anyagok főbb érzékelhető és mérhető tulajdonságait. Szerezzenek elemi szintű tájékozottságot az anyag részecskeszerkezetéről, a részecskék kölcsönhatásáról. Tájékozódás az időben Szerezzenek gyakorlottságot a tanulók az idő mérésében, az időtartamok becslésében. Vegyék észre a tanulók, hogy a természeti jelenségek, folyamatok egyik alapvető jellemzője az idő. Tanulják meg, hogy az idő alapmennyiség, és felhasználása révén meghatározható néhány más mennyiség is. Ismerjék fel, hogy egyes esetekben a jelenségek "megfordíthatók" (fordított sorrendben is lejátszódhatnak), más esetekben nem. Tájékozódás a térben Ismerjék meg a tanulók a nyugalom és a mozgás viszonylagosságát. Tapasztalják meg, hogy a jelenségek vizsgálatakor általában a Földhöz viszonyítjuk a testek helyét, mozgását, de más vonatkoztatási rendszert is lehet választani. Szerezzenek áttekintést a természetben található méretek nagyságrendjéről, tanulják meg ezeket összehasonlítani. Tájékozottság a természettudományos megismerésről, a természettudomány fejlődéséről Tudatosuljon a tanulókban, hogy a természetről szerzett ismereteinket megfigyelés, vizsgálódás, kísérletezés, mérés útján szerezzük meg. Szerezzenek tapasztalatot arról, hogy a természettel kapcsolatos ismereteiket megfelelő könyvek, cikkek olvasása, a rádió- és televízióadások hallgatása, nézése révén is fejleszthetik. Legyenek tájékozottak arról, hogy a természettudomány – más tudományok mellett – meghatározó szerepet töltött be az emberiség problémáinak megoldásában és az életfeltételek javításában. Ismerjék el a természettudósok kiemelkedő eredményeit, kitartó munkáját. A fenti általános célkitűzéseket figyelembe véve a Fizika tantárgy konkrét tanulási célja az, hogy a tanulók ismerjenek meg néhány alapvető fizikai fogalmat. Szerezzenek tapasztalatot a halmazállapotról, a halmazállapot – változásokról és a fizikai mennyiségekről. Szerezzenek gyakorlottságot a hosszúság, a terület, a térfogat, az időtartam, a tömeg, a sűrűség és a sebesség mérésében és kiszámításában. Ismerkedjenek meg a mechanikai, a termikus, az elektromos és a kémiai kölcsönhatás néhány jellemzőjével. Tanulják meg, hogy mi az erő, mit jelen több erő együttes hatása. Tanulják meg az erő mérését, ábrázolását. Szerezzenek ismereteket és tapasztalatot az energiafajtákról, a munkáról és a hőről. Ismerkedjenek meg a fizikatörténet kiemelkedő személyiségeinek munkásságával. 2006/20/II. szám Értsék meg a tanulók, hogy a megismerési folyamat nem más, mint közelítés a valóság felé. Tapasztalják meg, hogy a természettudomány egyes ágainak kutatói ugyanazt az anyagi világot vizsgálják és írják le különböző szempontokból és különböző módszerekkel. Így közöttük szoros kapcsolat van, egymás munkáját segítik. Tanulják meg, hogy mely történelmi korban születtek a nagyobb jelentőségű természeti felfedezések, és kik voltak azok a természettudósok, akiknek a nevéhez a legfontosabb felfedezések, törvények fűződnek. Ismerjék meg a kiemelkedő tudományos eredményeket elért magyar természettudósok munkásságát. A tananyagelsajátítás, az ellenőrzés és az értékelés módszerei a 6–8. évfolyamon A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek Y szövegfeldolgozás (adatkeresés, lényegkiemelés, vázlatkészítés, fogalomábra készítése, táblázat készítése) Y periódusos rendszer, a fizikaitáblázatok használata Y kísérletezés (mérés, vizsgálat, reproduktív kísérlet, problémamegoldó kísérlet) Y térképolvasás (a térképjelek szerinti tájékozódás, információolvasás) Y térképkészítés (méretarányos térkép készítése a közvetlen lakóhelyről, iskoláról és környékéről) Y médiák műsorainak meghallgatása, megtekintése és a videofilmek, CD-k megtekintése (a sugárzott és a multimédiás ismeretterjesztő filmek megtekintése, adott szempontok szerinti feldolgozása) Y szövegalkotás (reproduktív, félreproduktív, produktív) Y írásbeli felelés (a szövegértés ellenőrzése a munkafüzet és a tankönyv feladatainak megoldásával) Y felelés szóban (a szövegek, kísérletek, térképek értelmezésének és bemutatásának ellenőrzése) Y felelés gyakorlatban (a mérés, a vizsgálat, a kísérlet elvégzése, bemutatása) Y felelés szóban és írásban (a meghatározások, szabályok szó szerinti ellenőrzése; a tanultak megadott szempontok, és jegyzet alapján történő elmondása) Y tanulói értékelés (önértékelés, diáktárs értékelése, csoport véleményének kifejezése) Y tanári értékelés (formatív: a teljesítményt megerősítő, korrigáló, szabályozó, szummatív: témazáró, félévzáró és tanévzáró dolgozat diagnosztikus mérés: zárt és nyíltvégű tesztek, a tanuló aktivitásának, feladatvállalásának, problémamegoldó készségének, önmaga aktualizálása fokának megítélése) Y zsűri értékelése (házi és iskolán kívüli versenyek) 2006/20/II. szám Taneszköz Évfolyam Cím 6. Fizika tankönyv készülőben. Takács Viola: Fizika példatár. 6-7. Négyjegyű függvénytáblázatok. Matematikai, fizikai, kémiai összefüggések. 7–8. Fizika tankönyv készülőben Négyjegyű függvénytáblázat Tanítási segédlet Évfolyam Cím 6. Takács Viola: Fizika. Tantárgyi útmutató. 6-8. Bonifertné-Miskolcziné-Molnárné: Fizika gyakorló Bonifertné-Miskolcziné-Molnárné: Fizika példatár Boniferné-Halász-Molnár: Mit kell tudni a fizika tanításához a 6. osztályban? Tankönyvkiadó, Bp., 1978. Kovács-Zátonyi: Kézikönyv a fizika tanításához. 6. osztály. Tankönyvkiadó, Bp., 1988. 7–8. Takács Viola: Fizika. Tantárgyi útmutató. 6-8. Bonifertné-Miskolcziné-Molnárné: Fizika gyakorló Bonifertné-Miskolcziné-Molnárné: Fizika példatár Bonifertné-Halász-Kövesdi-Miskolcziné-Molnárné:Fizikai kísérletek és feladatok 12- 16 éveseknek Boniferné-Halász-Miskolcziné-Szántó: Hogyan tanítsuk a fizikát a 7. osztályban? Tankönyvkiadó, Bp., 1979. Egyéb taneszközök Tanári demonstrációs eszközök, 6. évfolyam Hőforrások (gázégő vagy borszeszégő) Jódkristály Mérőhengerek Méterrúd Stopperóra Mikola-cső Termosz Hőmérők Elektrosztatikai alapeszközök Rugós erőmérők (0,5 N; 1,5 N; 2,5 N) Elektromos áramköri elemek bemutató táblán Ejtőzsinór 2006/20/II. szám 7–8. évfolyam Elektromos áramköri elemek bemutató táblán Elektrovaria tartozékokkal Hálózati tápegység Voltmérő Ampermérő Ellenállások, kondenzátorok Elektrolitok, elektródák Elektromágnes Elektromotor modell Generátormodell Szétszedhető iskolai transzformátorok Fénykapus sebességmérő műszer Mikola–cső Mérleg Az erő dimanikai mérésére kísérleti eszköz Hidraulikus sajtó modell Segner-kerék Vízibuzogány Közlekedőedények Üvegcsőrendszer a hidrosztatikai paradoxon bemutatásához Testek Arkhimedész törvényének igazolására Torricelli cső Injekcióstű Kerékpárpumpa Hajszálcsövek Üveg ék az Eötvös-féle kísérlet bemutatására Pontfénylámpa Hartl–korong Optikai pad Fluoreszcenin folyadék Lencsék, tükrök Prizma Optikai rács Lupe Mikroszkóp Távcső Fényképezőgép Diavetítő 2006/20/II. szám Tanulókísérleti eszközök, 6. évfolyam Zsebszámológép Méterrudak Mérlegek Stopperórák Mágnesrúd-készlet Hőtani készlet 7–8. évfolyam Zsebszámológép Elektromosságtani készlet Mechanikai készlet Optikai készlet Falitáblák, 6. évfolyam Mértékegységek táblázata Fizika fejlődése Tudósok arcképei 7–8. évfolyam Mértékegységek táblázata Fizika fejlődése Fizika – villamosságtan (A generátor elve) Fizika – villamosságtan (Mozgatásos indukció – Lenz törvény) Fizika – villamosságtan (Elektromos feszültség és áram) Tudósok arcképei Gépek működési modelljei Audiovizuális taneszközök, 6. évfolyam Filmek: Kölcsönhatások Mozgások Részecskemozgás Energia Írásvetítő transzparensek az általános iskola 6. Osztálya számára Diaképek az általános iskola 6. Osztálya számára Ismeretterjesztő CD-k (pl. Feltalálók és találmányok; NASA stb.) 7–8. évfolyam Filmek: Úszás, lebegés, merülés Tömeg, sebesség, lendület Színek. Pro & kontra Diaképek az általános iskola 7. és 8. osztálya számára Transzparens sorozatok az általános iskola 7. és 8. osztálya számára 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes